**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Shoqëria dhe mjedisi | **Lënda:** Qytetari | **Shkalla:** V | **Klasa:** X |
| **Tema mësimore:** Ligji dhe funksionet e tij | | **Situata e të nxënit:** Bashkëbisedim, marrëdhënie pyetje –përgjigje. Nxënësit japin përgjigje rreth çështjes që shtrohet për diskutim duke përdorur njohuritë që mund të kenë mbi ligjin dhe domosdoshmërinë e tij në shoqëri | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - përshkruan rolin e ligjeve në shoqëri, mënyrën si ndryshojnë dhe ruhen marrëdhëniet shoqërore.  - shpjegon rolin e institucioneve në një shoqëri,  - krahason forma të caktuara institucionesh brenda një shoqërie. | | **Fjalët kyçe:** *ligje të shkruara, ligje të pashkruara, e drejtë zakonore, abrogim, anarki, filozofë liberalë* | |
| **Burimet:** Njohuritë e nxënësve, interneti, enciklopeditë, filozofia, historia | | **Lidhja me fushat e tjera ose me temat ndërkurrikulare:** Komunikimi dhe bashkëveprimi, Historia, Filozofia | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Diskutim i njohurive paraprake  Imagjinoni një shoqëri pa ligje. Si do të ishte jeta brenda saj?  Ku do të ndjeheni më të lumtur e më të sigurt, në një shoqëri me rregulla dhe ligje apo në një shoqëri pa ligje dhe norma?  Nxënësit/et do t’i japin përgjigjet e tyre, duke i listuar ato në tabelë dhe në të njëjtën kohë do të vihet në dukje roli i normave dhe ligjeve në një shoqëri.  **Hapi i dytë**: Vëzhgo-Analizo-Diskuto  Pas diskutimeve të nxënësve, mësuesi thekson: “Ligji nënkupton një parim të shkruar ose një rregull të mirëpërcaktuar, i cili duhet zbatuar nga të gjithë anëtarë t e një shoqërie. Ai është një mekanizëm vetërregullues i jetës në gjirin e një shoqërie të caktuar”.  Ligjet ndahen në 1- të shkruara  2- të pashkruara.  Mësuesi thekson se format e pashkruara përbëjnë traditat dhe zakonet e një shoqërie që do të emërtoheshin “**e drejtë zakonore**”.  Që një normë të kthehet në ligj, ajo duhet të plotësojë tri kushte:  1- Të jetë e përsëritur në kohë e të ketë marrë pëlqimin e plotë të anëtarëve të shoqërisë.  2- Të jetë miratuar nga organet kompetente të kohës.  3- Të përmbajë sanksione të niveleve të ndryshme, të zbatueshme nga organet kompetente.  Mësuesi thekson që ligjet, duke pasur mekanizma të ndryshëm vetërregullues, shoqëri të ndryshme hartojnë dhe zbatojnë ligje të ndryshme në kohë dhe në hapësirë. Pra ligji ndryshon në kohë dhe në hapësirë .  Mësuesi/ja nxit nxënësit të mendojnë për ligjet që domosdoshmërish kanë ndryshuar në shoqëri, duke marrë shembull ligjet mbi skllavërinë, duke theksuar në të njëjtën kohë konceptin e “**abrogimit”**  Mësuesi/ja paraqet figurat kryesore të filozofëve liberalë si: Monteskje, Russo, Kant, duke theksuar dhe qëllimin e tyre për: “hartimin e ligjeve të drejta e të pranuara nga të gjithë anëtarët e shoqërisë”.  **Hapi i tretë**: Diskutim i ideve  Duke u bazuar në konceptin e ligjit dhe në fjalët kyçe, nxënësit argumentojnë rëndësinë e ekzistencës së ligjeve në një shoqëri dhe analizojnë evoluimin e ligjeve në kohë e hapësirë duke u bazuar në principet e filozofëve liberalë.  **Metodologjia**  Gjatë orës së mësimit bëhet organizimi i tij sipas: lidhjes së temës me njohuritë e nxënësve, lidhjes së temës me disiplina të tjera, si historia dhe ndërtimin e njohurive të reja, argumentimi dhe prezantimi i argumenteve në bazë të njohurive të përftuara etj.  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi ligjin, qëllimin, si edhe funksionet dhe natyrën e tij në shoqëri | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi ligjet, domosdoshmërinë e tyre, historikun dhe evoluimin e tyre, si edhe rëndësinë e filozofëve liberalë në zhvillimin e shoqërisë dhe ligjeve brenda saj.  Vlerësimi që mund të përdoret nga mësuesja:   1. vlerësim formues 2. vetëvlerësimi | | | |
| **Detyra**: Në fund të orës nxënësit do të punojnë ushtrimet në libër  Detyrë: Nxënësit do të ndahen në dy grupe studiuesish imagjinarë: Njëri grup përfaqëson historianë t para 1990 dhe grupi i dytë pas 1990.  Diskutoni mbi ligjet e të dyja periudhave. Cilat janë të pakonceptueshme sot? | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Shoqëria dhe mjedisi | **Lënda:** Qytetari | **Shkalla:** V | **Klasa:** X |
| **Tema mësimore: Rëndësia e ligjit në shoqëri** | | **Situata e të nxënit:** Mësuesjanxit diskutimin dhe bashkëbisedimin mbi rëndësinë e ligjit në shoqëri. Nxënësit japin përgjigje rreth çështjes që shtrohet për diskutim duke përdorur njohuritë mbi ligjin dhe duke sjellë situata reale nga jeta e përditshme. | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - identifikon pasojat e veprimit dhe mosveprimit të ligjit në shoqëri.  - vlerëson pasojat e veprimit dhe mosveprimit të ligjit në shoqëri,  - argumenton me shembuj nga jeta e përditshme mbi domosdoshmërinë e ligjeve për shoqërinë. | | **Fjalët kyçe:** *shtet ligjor, shtet i së drejtës, diktaturë, shtet demokratik, detyra, qytetar, akt prapaveprues i një ligji, përgjegjësi penale, përgjegjësi civile, përgjegjësi administrative.* | |
| **Burimet:** Teksti mësimor, njohuritë e nxënësve, interneti, enciklopeditë, historia, sociologjia | | **Lidhja me fushat e tjera ose me temat ndërkurrikulare:**Gjuha dhe komunikimi. Nxënësi zhvillon frymën e bashkëpunimit, ndërveprimit dhe pasuron fjalorin nga njohuritë e marra deri tani duke përfshirë dhe lëndë si Historia dhe Sociologjia | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Rrjeti i diskutimit  Diskutohet situata e dhënë në libër. Qytetari A përmes njohjeve apo pushtetit që gëzon përfiton padrejtësisht pronën e qytetarit B.  Cilat mund të jenë pasojat e këtij vendimi në jetën e qytetarit B dhe qytetarëve të tjerë si ai në qytet?  Nxënësit/et do t’i japin përgjigjet e tyre, duke cituar rëndësinë jo vetë të ekzistencës së ligjeve(nga tema e mëparshme) por edhe rëndësinë e zbatimit të ligjeve në një shoqëri.  **Hapi i dytë**: Vëzhgo-Analizo-Diskuto  Pas diskutimeve të nxënësve, mësuesi thekson: “Shteti i së drejtës nënkupton parimin e barazisë para ligjit. Shteti i së drejtës është shumë më i rëndësishëm se shteti ligjor”  Në këtë moment theksohet se çfarë përfshin shteti ligjor. Shteti ligjor përfshin:1- sistemet demokratike;  2-sistemet totalitare.  Shteti i së drejtës përfshin vetëm sisteme demokratike të cilat respektojnë si liritë dhe të drejtat individuale dhe ato kolektive  Rasti i situatës së mësipërme ku më i forti sundon është produkt i regjimeve totalitare.  Në shtetet demokratike të gjithë individët janë **Qytetarë** të atij shteti. Funksionet e demokracisë liberale janë: 1- Mbrojtës 3-Parandalues  2- Rregullues 4-Përmirësues  Mësuesi thekson rëndësinë si te veprimeve dhe të mosveprimeve në përputhje me ligjet. Në këtë aspekt citohen qartë koneptet: Përgjegjësi penale, përgjegjësi civile dhe përgjegjësi administrative.  Me rëndësi është dhe sqarimi i mungesës së “**efektit prapaveprues**” të ligjit dhe të ndalimit të **vetëgjygjësisë** dhe në rastet kur drejtësia nuk zbatohet. Në këtë situatë theksohet rëndësia e informimit të qytetarit  Klasa ndahet në dy grupe.  **Hapi i tretë**: Punë në grup. Praktikë e pavarur  Nxënësit zgjedhin një situate konflikti ndërmjet dy shtetasve dhe ndahen në dy grupe. Ata improvizojnë një proces gjyqësor dhe secili grup sillet si gjyqtarë që favorizojnë secilën palë.  **Metodologjia**  Gjatë orës së mësimit bëhet organizimi i tij sipas: lidhjes së temës me njohuritë e nxënësve, lidhjes së temës me disiplina të tjera, si historia dhe ndërtimin e njohurive të reja, prezantimi i argumenteve dhe demonstrimi konkret i tyre në bazë të njohurive të përftuara .  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi rëndësinë e zbatimit të ligjit, pasojat e veprimit dhe të mosveprimit të ligjit në shoqëri | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi rëndësinë e zbatimit të ligjit, shtetit të së drejtës në dallim nga shteti ligjor. Të ketë koncepte të sakta mbi regjimet totalitare , regjimet demokratike, pasojat e veprimeve apo mosveprimeve si dhe përgjegjësitë penale, civile dhe administrative në lidhje me këto të fundit.  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër  Detyrë: Nxënësit do të ndahen në dy grupe dhe në formën e një debati , do të diskutojnë mbi thënien e filozofit anglez Xhon Stjuart Mill. “Një njeri mund t’u shkaktojë dëm të tjerëve jo vetëm me veprimet por edhe me mosveprimet e tij, dhe në të dyja rastet ai është përgjegjës për dëmin ndaj tyre” | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Shoqëria dhe mjedisi | **Lënda:** Qytetari | **Shkalla:** V | **Klasa:** X |
| **Tema mësimore: Ligji dhe vlerat** | | **Situata e të nxënit:** Mësuesja fton nxënësit të diskutojnë mbi veprimet që ata do të ndërmerrnin nëse do të ishin organizatorët e një darke ambasadorësh nga vende të ndryshme. Nxënësit japin përgjigje rreth çështjes që shtrohet për diskutim. E rëndësishme është që në diskutim të pasqyrohet rëndësia e vlerësimit objektiv të kulturave të ndryshme. | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - identifikon vlerat të cilat qëndrojnë në themel të ligjeve.  - diskuton mbi vlerat të cilat qëndrojnë në themel të ligjeve të një shoqërie  - argumenton rëndësinë e tyre në ligjet ekzistente të një shoqërie dhe në ato që do te hartohen në të ardhmen. | | **Fjalët kyçe:** *Kulturë, kulturë politike, burime të së drejtës, vlera morale, vlera politike, vlera sociale, vlera ekonomike, vlera kombëtare, vlera ndërkombëtare.* | |
| **Burimet:** Teksti mësimor, njohuritë e nxënësve, interneti, enciklopeditë, historia, sociologjia, ekonomia | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon frymën e debatit konstruktiv, ndërveprimit dhe pasuron fjalorin nga njohuritë e marra deri tani duke përfshirë dhe lëndë si Historia, Sociologjia dhe Ekonomia | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Diskutim i ideve  Diskutohet situata e dhënë në libër. Nxënësit i japin përgjigje situatës duke u mbështetur mbi njohuritë që kanë për kulturën, elementët e saj dhe duke listuar tiparet dalluese kryesore të kulturës së secilit vend.  Në këtë rast mësuesja ndihmon me konceptin e kulturës nga sociologjia.  Cilat janë rrethanat specifike që duhet të mbajmë parasysh në organizimin e këtij eventi?  Nxënësit/et do t’i japin përgjigjet e tyre, duke cituar rëndësinë jo vetëm rëndësinë e njohjes dhe respektimit të kulturave të ndryshme por edhe rëndësinë e vlerave të cilat qëndrojnë në themel të hartimit, miratimit dhe zbatimit të ligjeve aq të domosdoshme për shoqërinë njerëzore.  **Hapi i dytë**: Përvijimi i mendimit  Pas diskutimeve të nxënësve, mësuesi thekson: “Kultura e një vendi është shumë e rëndësishme si për ligjet që ka ky vend, dhe për ligjet që ai do të hartojë në të ardhmen” Kultura lidhet me zakonet traditat dhe vlerat e një vendi dhe në bazë të këtyre formohet ajo që quhet **Kultura politike**.  Kultura politike ka të bëjë me institucionet dhe sistemet politike të një shteti, të cilat do ta karakterizojnë vendin në fjalë gjatë gjithë historisë së tij. Kultura e një shoqërie shërben si kornizë për hartimin e ligjeve të reja, pra është një nga burimet e së drejtës  Në këtë moment sillen shembuj nga shtete të ndryshme dhe regjime të ndryshme politike .Këtu mund të përdoret video projektori .  Pas përcaktimit të rëndësisë së kulturës dhe kulturës politike mësuesja thekson dhe rëndësinë e etikës ose e quajtur ndryshe filozofia e moralit  Etika përmban vlerat, normat, traditat dhe vjen në ndihmë kur mungojnë ligjet specifikë nga institucionet përkatëse  E rëndësishme është dhe ndarja e vlerave ne:1-kombëtare  2-ndërkombëtare  Nën prizmin e kësaj ndarje, mësuesja shpjegon rëndësinë e vlerave politike, ekonomike, sociale dhe administrative.  Ndarja e vlerave dhe rëndësia e tyre ilustrohet me shembuj konkretë nga vendi dhe bota  Rasti i situatës së mësipërme ku më i forti sundon është produkt i regjimeve totalitare.  **Hapi i tretë**: Punë në grup. Praktikë e pavarur  Nxënësit ndahen në grupe dhe secili grup prezanton mënyrat e organizimit të mbrëmjes me ambasadorët e vendeve te ndryshme.  **Metodologjia**  Gjatë orës së mësimit bëhet organizimi i tij sipas: lidhjes së temës me njohuritë e nxënësve, lidhjes së temës me disiplina të tjera, si historia dhe ndërtimin e njohurive të reja, prezantimi i argumenteve dhe demonstrimi konkret i tyre në bazë të njohurive të përftuara .  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi rëndësinë e kulturës dhe kulturës politike si dhe rëndësinë e vlerave politike, ekonomike, sociale në ligjet aktuale të shteteve si dhe në ligjet që këto shtete do të mund të hartojnë në të ardhmen. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi rëndësinë e kulturës, kulturës politike, vlerat kombëtare dhe ndërkombëtare gjithashtu dhe në rëndësinë e vlerave politike, sociale, ekonomike dhe administrative në ligjet ekzistuese të një shteti dhe në ato ligje të cilat ky shtet do te hartoje në të ardhmen.  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër  Detyrë: Nxënësit do të ndahen në grupe dhe në formën e një debati, do të diskutojnë dhe do të listojnë zgjidhjet për situatën e dhënë në fillim te mësimit.  Nxënësit do të kërkojnë informacione mbi vlerat ekonomike, ekonominë e tregut. Në libër jepet e qartë adresa e emailit ku mund të marrin informacionin dhe të formulojnë një mendim vetjak mbi këtë ndryshim radikal të shoqërisë shqiptare | | | |

**Dt.­\_\_\_/\_\_\_\_/\_\_**

|  |  |  |  |
| --- | --- | --- | --- |
| **Fusha:** Shoqëria dhe mjedisi | **Lënda:** Qytetari | **Shkalla:** V | **Klasa:** X |
| **Tema mësimore:Llojet e ligjeve** | | **Situata e të nxënit:** Mësuesjanxit diskutimin dhe bashkëbisedimin mbi rëndësinë e llojeve të ligjeve në shoqëri. Nxënësit japin përgjigje rreth çështjes që shtrohet për diskutim duke përdorur njohuritë mbi ligjin, mbi të drejtat civile dhe duke sjellë situata reale nga jeta e përditshme. | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - shpjegon domosdoshmërinë e llojeve të ndryshme të ligjeve në shoqëri.  - demonstron aftësinë të vlerësojë vlerat në qëndrimin ndaj ligjeve të caktuara.  - argumenton me shembuj nga jeta e përditshme mbi domosdoshmërinë e llojeve te ndryshme të ligjeve në shoqëri. | | **Fjalët kyçe:** *kod, kod penal, kod civil, kod administrativ, ligj i zakonshëm, ligj i përforcuar, ligj organik ligj kornizë.* | |
| **Burimet:** Teksti mësimor, njohuritë e nxënësve, interneti, enciklopeditë, historia. | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon frymën e bashkëpunimit, ndërveprimit dhe pasuron fjalorin nga njohuritë e marra deri tani duke përfshirë dhe lëndë si Historia . | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Diskutim i ideve  Diskutohet situata e dhënë në libër. Një nëpunës i administratës shtetërore pushohet padrejtësisht nga drejtori i tij, i cili në këtë rast ka shkelur të gjitha procedurat të parashikuara nga ligji.  Kujt do ti drejtohet punonjësi në këtë rast? Nëse nuk ka të ardhura të mjaftueshme për një avokat, a ka të drejtë të marrë një avokat të paguar nga shteti?  Nxënësit/et do t’i japin përgjigjet e tyre, duke cituar rëndësinë dhe domosdoshmërinë e llojeve të ndryshme të ligjeve në një shoqëri.  **Hapi i dytë**: Përvijimi i mendimit  Pas diskutimeve të nxënësve, mësuesi thekson: “Ligjet në një shoqëri rregullojnë marrëdhëniet ndërmjet institucioneve, ndërmjet njerëzve dhe ndërmjet njerëzve dhe institucioneve.”  Gjithashtu mësuesja thekson dhe konceptin e Kod-it si grupim ligjesh dhe rregullash juridike të cilat rregullojnë marrëdhëniet në një sferë të caktuar shoqërore .  Kodet ndahen në: Civil; Penal; Administrativ.  Në Shqipëri dhe në vende të tjera të gjitha llojet e ligjeve janë të varura nga kushtetuta dhe ligjet kushtetuese që e përbëjnë atë.  Mësuesja thekson se ligjet mund të grupohen dhe nga rëndësia dhe ndërvarësia e tyre. Kjo quhet **Hierarki**  Hierarkia ligjore vijon:1- Kushtetuta dhe ligjet kushtetuese  2- Marrëveshjet ndërkombëtare të ratifikuara  3- Ligjet organike (brenda të cilave sqarohet koncepti ligj i përforcuar dhe ligj i zakonshëm)  4-Ligjet kornizë  **Hapi i tretë**: Punë në grup. Praktikë e pavarur  Nxënësit ndahen në grupe dhe shkëmbejnë ide pse është e rëndësishme njohja e ligjeve dhe përditësimi me ligjet e reja dhe pas diskutimit dalin në secilin grup me përfundimet përkatëse.  **Metodologjia**  Gjatë orës së mësimit bëhet organizimi i tij sipas: lidhjes së temës me njohuritë e nxënësve, lidhjes së temës me disiplina të tjera, si historia dhe ndërtimin e njohurive të reja, prezantimi i argumenteve dhe demonstrimi konkret i tyre në bazë të njohurive të përftuara .  **Përforcimi i të nxënit**: Nxënësit prezantojnë rezultatet e tyre. Ata diskutojnë dhe argumentojnë rëndësinë e llojeve të ndryshme të ligjeve dhe hierarkinë ligjore sipas ndërvarësisë së ligjeve ndërmjet njëri tjetrit. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi rëndësinë e ekzistencës së llojeve të ndryshme të ligjeve dhe radhitjes së argumentuar të hierarkisë ligjore.  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër  Detyrë: Nxënësit do të ndahen në grupe ku do të shkëmbejnë idetë mbi rëndësinë e njohjes së ligjeve dhe përditësimin me ligje të reja. Në fund ata do te japin konkluzionet përfundimtare sipas argumenteve të përdorura prej tyre.  2-Nxënësve u ofrohet një adresë interneti në të cilën ata do të mund të gjejnë ligjet e përditësuara dhe sërish të ndarë në grupe do të zgjedhin një ligj të caktuar dhe do të diskutojnë rreth tij. | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Shoqëria dhe mjedisi | **Lënda:** Qytetari | **Shkalla:** V | **Klasa:** X |
| **Tema mësimore: Pasojat e moszbatimit të ligjit në shoqëri** | | **Situata e të nxënit:** Bashkëbisedim, marrëdhënie pyetje –përgjigje. Nxënësit japin përgjigje rreth çështjes që shtrohet për diskutim duke përdorur njohuritë që kanë mbi ligjin, llojet e tij, domosdoshmërinë e tij dhe pasojat e moszbatimit të tij në shoqëri. | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - identifikon raste të ndryshme të shkeljeve ligjore dhe diskuton për pasojat që këto shkelje kane për veten, familjen dhe mjedisin ku jeton.  - evidenton faktorët që ndikojnë në qëndrimin e tij ndaj zbatimit të ligjit.  - analizon faktorët që ndikojnë në qëndrimet e tij ndaj ligjit. | | **Fjalët kyçe:** *detyra të qytetarit, detyra të qeverisë, shtet, barazi formale, barazi reale, ndarje pushtetesh, besim në institucione.* | |
| **Burimet:** Njohuritë e nxënësve, interneti, enciklopeditë, filozofia, historia | | **Lidhja me fushat e tjera ose me temat ndërkurrikulare:** Komunikimi dhe bashkëveprimi, Historia, Filozofia | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Diskutim i njohurive paraprake  Studiojmë situatën e aksidentit në tekst. Çfarë e shtyu shoferin të largohej nga vendi i ngjarjes? çfarë pasojash mund të sjelle moszbatimi i ligjit?  Nxënësit/et do t’i japin përgjigjet e tyre, duke i listuar ato në tabelë dhe në të njëjtën kohë do të vihet në dukje se zbatimi i ligjit është thelbësor për funksionimin e shtetit. Nxënësit nxiten të përmendin disa detyra të qytetarëve dhe të qeverisë të cilat lidhen me aspektin ekonomik të jetës.  **Hapi i dytë**: Diskutim i ideve.  Nxënësit nxiten të përmendin disa detyra të qytetarëve dhe të qeverisë të cilat lidhen me aspektin ekonomik, social dhe politik të jetës.  Pas diskutimeve të nxënësve mbi skemat e paraqitura në libër, mësuesi thekson: “Që shteti demokratik të funksionoj , qytetarët duhet të kuptojnë rëndësinë e zbatimit të ligjit në shoqëri, por e rëndësishme gjithashtu është që dhe qeveria të zbatojë detyrat e saj kundrejt shtetit dhe qytetarëve.”  Faktorët që ndikojnë në cilësinë e zbatimit të ligjit i ndajmë në :1- individual  2- institucional  Mësuesi thekson se faktorët individualë konsistojnë në :mungesën e edukimit, nën ndikimin e kulturës ku individi bën pjesë, të moskuptuarit e përparësive që sjell zbatimi i ligjit, por veçanërisht mungesa e besimit tek institucionet është një faktor shumë i fortë individual.  Faktorët institucionalë konsistojnë në :a-barazi formale (kur ligjet ekzistojnë dhe parashikojë barazi)  b-barazi reale (kur ligjet funksionojnë dhe zbatohen)  Për të pasur kohezion ndërmjet dy barazive parimet që duhet të garantojë shteti ligjor janë:  1-Informimi në lidhje me hartimin e ligjeve  2-Ndarja e pushteteve  3- Të gjitha aktet nënligjore duhet të jenë në përputhje me Kushtetutën  Mësuesi thekson që nëse këto tri parime do të respektohen, atëherë qytetarët do të kenë besim në institucionet e tyre.  **Hapi i tretë**: Diskutim i ideve  Duke u bazuar në rëndësinë e zbatimit të ligjeve, në detyrimet e qytetarëve dhe qeverisë përkundrejt zbatimit të ligjit, nxënësit argumentojnë rëndësinë e zbatimit të ligjeve në një shoqëri dhe analizojnë faktorët individualë dhe institucionalë.  **Metodologjia**  Gjatë orës së mësimit bëhet organizimi i tij sipas: lidhjes së temës me njohuritë e nxënësve, lidhjes së temës me disiplina të tjera, si historia dhe filozofia në ndërtimin e njohurive të reja, argumentimi dhe prezantimi i argumenteve në bazë të njohurive të përftuara etj.  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi rëndësinë e zbatimit të ligjit në shoqëri si dhe rëndësinë e njohjes së faktorëve të cilat ndikojnë në cilësinë e zbatimit të ligjit. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi ligjet, domosdoshmërinë e zbatimit të tyre, rëndësinë e faktorëve të cilët ndikojnë në zbatimin e ligjeve.  Vlerësimi që mund të përdoret nga mësuesja:   1. vlerësim formues 2. vetëvlerësimi | | | |
| **Detyra**: Në fund të orës nxënësit do të punojnë ushtrimet në libër  Ata i përgjigjen pyetjeve në libër dhe japin konkluzionet mbi çështjet që ngrihen tek rubrika e mendimit kritik.  Detyrë:Identifikoni raste të shkeljeve të ndryshme ligjore dhe diskutoni për pasojat e tyre. | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Shoqëria dhe mjedisi | **Lënda:** Qytetari | **Shkalla:** V | **Klasa:** X |
| **Tema mësimore: Përsëritje Kapitulli I** | | **Situata e të nxënit:** Mësuesjanxit nxënësit të punojnë ushtrimet e përsëritjes dhe gjithashtu nxit diskutimin dhe bashkëbisedimin mbi rëndësinë e ligjit në shoqëri. | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - identifikon konceptet kryesore të kapitullit.  - vlerëson rëndësinë e ligjeve, kulturës , vlerave etj si edhe pasojat e veprimit dhe mosveprimit të ligjit në shoqëri,  - argumenton me shembuj nga jeta e përditshme mbi domosdoshmërinë e ligjeve për shoqërinë. | | **Fjalët kyçe:** | |
| **Burimet:** Teksti mësimor, njohuritë e nxënësve, interneti, enciklopeditë, historia, sociologjia filozofia, ekonomia. | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon frymën e bashkëpunimit, ndërveprimit dhe pasuron fjalorin nga njohuritë e marra deri tani duke përfshirë dhe lëndë si Historia, Sociologjia, Filozofia dhe ekonomia | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**:diskutimi mbi konceptet kryesore të kapitullit  Mësuesja nxit nxenësit të diskutojnë mbi konceptet kryesore  **Hapi i dytë**: Vëzhgo-Analizo-Diskuto  Pas diskutimeve të nxënësve, punohen ushtrimet e librit.  **Hapi i tretë**: Punë në grup. Praktikë e pavarur  Nxënësit zgjedhin një situate konflikti ndërmjet dy shtetasve dhe ndahen në dy grupe.  **Metodologjia**  Gjatë orës së mësimit bëhet organizimi i tij sipas: përsëritjes dhe lidhjes së temës me njohuritë e nxënësve, lidhjes së temës me disiplina të tjera, si historia, filozofia, sociologjia dhe ndërtimin e njohurive të reja, prezantimi i argumenteve dhe demonstrimi konkret i tyre në bazë të njohurive të përftuara.  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi rëndësinë e ligjeve në shoqëri. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi rëndësinë e ligjeve, zbatimit të tyre, rëndësinë e kulturës, kulturës politike traditave etj. Të ketë koncepte të sakta mbi regjimet totalitare, regjimet demokratike, pasojat e veprimeve apo mosveprimeve, përgjegjësitë penale, civile dhe administrative, faktorët individualë dhe institucionalë që ndikonin në zbatimin e ligjit etj.  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: | | | |

Test për Tematikën 1: Ligji dhe Shoqëria

1. Ligji është:

a-një rregull i përcaktuar shumë qartë

b-një mekanizëm vetërregullues në shoqëri

c-i detyrueshëm për t’u zbatuar nga të gjithë qytetarët

d-të gjitha më sipër

1. Cilat janë 3(tri) kushtet kryesore që një normë /vlerë/rregull të kthehet në ligj
2. Ideja e kontratës sociale u dha nga:

a-Kant

b-Rousseau

c-Locke

d-Montesque

1. Vlerat që një shoqëri duhet domosdoshmërisht të ruajë janë:
2. Kodet janë:

a-grumbull ligjesh që rregullojnë marrëdhëniet juridike në një fushë të caktuar

b-vlera pozitive që meritojnë të ruhen

c-rregulla të përcaktuara shumë qartë

d-marrëdhënie që ekzistojnë ndërmjet qeverisë dhe anëtarëve të shoqërisë

1. Listoni parimet që një shtet demokrati duhet të garantojë disa parime për të siguruar barazinë formale dhe reale të qytetarëve të tij