**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Kushtetuta e Shqipërisë | **Lënda:** Qytetari | **Shkalla:** V | **Klasa:** X |
| **Tema mësimore: Kushtetuta ligji themeltar i shtetit.** | | **Situata e të nxënit:** Mësuesja fton nxënësit të japin mendimin e tyre mbi situatën e dhënë në libër dhe të argumentojnë pse rregullat e lojës nuk mund të ndryshojnë. | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - përshkruan rolin e Kushtetutës si ligji themeltar i shtetit.  - diskuton mbi kushtetutën si burim të legjislacionit.  - argumenton rëndësinë e kushtetutës dhe formës së shtetit. | | **Fjalët kyçe:** *Kushtetutë, formë shteti, kontratë sociale, sistem politik, organizim shtetëror, republikë parlamentare, republikë presidenciale, republikë gjysmëpresidenciale, burim ligjor.* | |
| **Burimet:** Teksti mësimor, njohuritë e nxënësve, interneti, enciklopeditë, historia, filozofia, libri i Kushtetutës | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon frymën e debatit konstruktiv, ndërveprimit dhe pasuron fjalorin me fjalë, koncepte nga njohuritë e marra deri tani duke përfshirë dhe lëndë si Historia, Filozofia dhe libri i Kushtetutës | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Diskutim i ideve  Diskutohet situata e dhënë në libër. Nxënësit i japin përgjigje situatës duke u mbështetur mbi njohuritë që kanë për kushtetutën, rëndësinë e saj nga kapitulli i mëparshëm, duke nxjerrë në pah që është pikërisht kushtetuta që përcakton rregullat e lojës.  Në këtë rast mësuesja ndihmon me konceptin e kushtetutës si: Përmbledhja themelore e ligjeve të një shteti të cilat garantojnë formën e këtij shteti dhe të drejtat e liritë themelore të qytetarëve që banojnë në territoret e tij.  Nxënësit rikujtojnë dhe konceptin e kontratës sociale si marrëveshje ndërmjet qeverisësve dhe të qytetarëve e cila përmban të drejtat dhe detyrat që duhen respektuar nga të dy palët.  **Hapi i dytë**: Përvijimi i mendimit  Pas diskutimeve të nxënësve, mësuesi rithekson: “Kushtetuta ligji themeltar i shtetit dhe garantuese e formës së qeverisjes”.  Kushtetuta përcakton:  1-Formën e shtetit  2-Sistemin politik (republike parlamentare, presidenciale dhe gjysmëpresidenciale)  3-Të drejtat themelore të individëve  4-Format organizimit të qeverisjes  5-Sistemin gjyqësor, llojet e gjykatave, hierarkinë e tyre  6-Detyrat e shtetit ndaj qytetarëve të tij.  Kushtetuta shërbejnë si burim ligjor kryesor për të furnizuar jetën politike dhe sociale të një shteti.    Në këtë rast mund të sillen shembuj të ligjeve të ndryshme dhe shihet që këto ligje janë në përputhje me kushtetutën. Rikujtojmë hierarkinë ligjore ku kushtetuta dhe ligjet kushtetuese janë kryesoret apo kulmi i hierarkisë.  Gjithashtu detyrë e mësueses është të theksohet që: Sa më e shkurtër të jetë një kushtetutë aq më shumë mundësi me ndryshimet e ligjeve në kohë.  Merren shembuj nga kushtetuta e ShBA-së e cila ka ndryshuar shume pak në të gjithë historikun e zhvillimit të saj  Sqarohet koncepti -Amendament  Kushtetuta e Shqipërisë është miratuar me referendum në 1998 dhe Shqipëria është përcaktuar Republikë parlamentare (por kjo nuk është kushtetuta e parë shqiptare)  Sqarohet koncepti - Referendum    **Hapi i tretë**: Punë në grup. Praktikë e pavarur  Nxënësit ndahen në grupe dhe secili grup argumenton dhe prezanton idetë përse kushtetuta është e rëndësishme për qeveritarët e një shteti dhe për qytetarët e tij.  **Metodologjia**  Gjatë orës së mësimit bëhet organizimi i tij: lidhjes së temës me njohuritë e nxënësve, lidhjes së temës me disiplina të tjera, si historia, filozofia, libri i kushtetutës, interneti; për ndërtimin e njohurive të reja, prezantimin e argumenteve dhe demonstrimin konkret të tyre në bazë të njohurive të përftuara.  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi rëndësinë e kushtetutës si ligji themeltar i shtetit dhe rëndësinë që ajo ka në jetën politike sociale të tij si përcaktuese e sistemit të qeverisjes, si mbrojtëse dhe garantuese e të drejtave dhe lirive themelorë. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi rëndësinë e kushtetutës si ligji më i lartë i vendit, si themeli i shtetit dhe mjeti kryesor qeverisës.  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër  Detyrë: Nxënësit do të ndahen në grupe dhe do të diskutojnë dhe do të listojnë arsyet pse Kushtetuta është e rëndësishme për qeverinë dhe për qytetarët e një vendi.  -Nxënësit do të kërkojnë informacione mbi kushtetutën e parë shqiptare dhe kushtetutën e miratuar ne 1998 me anë të referendumit, në ëeb-in e paraqitur në libër.  -Nxënësve iu janë dhënë adresa të tjera online në të cilat ata mund të shohin kushtetuta të vendeve te ndryshme si Italia, Gjermania, ShBA dhe të bëjnë krahasimin ndërmjet tyre. | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Kushtetuta e Shqipërisë | **Lënda:** Qytetari | **Shkalla:** V | **Klasa:** X |
| **Tema mësimore: Kushtetuta dhe organet e shtetit.** | | **Situata e të nxënit:** Bashkëbisedim dhe punë në grupe.  Mësuesja fton nxënësit të lexojnë parimet themelore të Kushtetutës së Shqipërisë dhe veçanërisht të përqendrohen në nenet 1 dhe 7.  Çfarë kuptojnë nxënësit me këto dy nene, dhe sa të rëndësishme janë ato për jetën politike të vendit | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - përshkruan strukturën e organeve të shtetit dhe kompetencat e tyre.  - diskuton mbi tiparet specifike te sistemeve të qeverisjes.  - argumenton rëndësinë e ndarjes dhe balancimin e pushteteve. | | **Fjalët kyçe:***Republikë parlamentare, monarki parlamentare, republikë presidenciale, republikë gjysmëpresidenciale, pushtet ligjvënës, pushtet ekzekutiv, pushtet gjyqësor.* | |
| **Burimet:** Teksti mësimor, njohuritë e nxënësve, interneti, enciklopeditë, historia, filozofia, libri i Kushtetutës | | **Lidhja me fushat e tjera ose me temat ndërkurrikulare:**Gjuha dhe komunikimi. Nxënësi zhvillon frymën e debatit konstruktiv, ndërveprimit dhe pasuron fjalorin me fjalë, koncepte nga njohuritë e marra deri tani duke përfshirë dhe lëndë si Historia, Filozofia dhe libri i Kushtetutës | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Rrjeti i diskutimit  Diskutohet situata e dhënë në libër. Nxënësit i japin përgjigje situatës duke u mbështetur mbi njohuritë që kanë për kushtetutën, rëndësinë e saj nga kapitulli i ligjit dhe mësimi mëparshëm, duke nxjerrë në pah që është pikërisht kushtetuta që përcakton sistemet e qeverisjes.  Mësuesja thekson se çdo Kushtetutë nis me përcaktimin e formës së qeverisjes politike të vendit.  **Hapi i dytë**: Vëzhgo-analizo-diskuto  Nxënësit, rikujtojnë: “Kushtetuta ligji themeltar i shtetit dhe garantuese e formës së qeverisjes”.  Kushtetuta përcakton:  1-Formën e shtetit  2-Sistemin politik (republike parlamentare, presidenciale dhe gjysmëpresidenciale)  3-Të drejtat themelore të individëve  4-Format organizimit të qeverisjes  5-Sistemin gjyqësor, llojet e gjykatave, hierarkinë e tyre  6-Detyrat e shtetit ndaj qytetarëve të tij.  Mësuesja i fokuson nxënësit tek format e sistemit politik dhe shpjegon veçoritë e secilit sistem.  Për ti bërë më të qarta sistemet politike merren shembuj konkretë si Italia, Spanja, Franca, Anglia, SHBA etj.  Nga mësimi i mëparshëm rikujtojmë ndarjen e pushteteve si :  1-Legjislativ  2-Gjyqësor  3-Ekzekutiv  Mësuesja shpjegon tiparet e secilit pushtet dhe thekson që: “Kushtetuta duhet të plotësojë disa kushte që të sigurojë funksionim sa më të mirë politik”  Këto kushte janë:  a-Pavarësia e tre pushteteve  b-Ekuilibrimi i tre pushteteve  c-Kontrolli që këto tri pushtete ushtrojnë mbi njëri tjetrin  plotësimi i kushteve të mësipërme garanton demokracinë e një vendi  **Hapi i tretë**: Punë në grup. Praktikë e pavarur  Nxënësit ndahen në tre grupe dhe secili grup argumenton format e ndryshme të qeverisjes. Secili grup prezanton dhe argumenton ndryshimet ndërmjet Republikës Parlamentare, Republikës Presidenciale dhe gysmëpresidenciale.  **Metodologjia**  Gjatë orës së mësimit bëhet organizimi i tij: lidhjes së temës me njohuritë e nxënësve, lidhjes së temës me disiplina të tjera, si historia, filozofia, libri i kushtetutës, interneti; për ndërtimin e njohurive të reja, prezantimin e argumenteve dhe demonstrimin konkret të tyre në bazë të njohurive të përftuara.  **Përforcimi i të nxënit**: Nxënësit prezantojnë njohuritë e tyre. Ata diskutojnë mbi rëndësinë e kushtetutës si ligji themeltar i shtetit dhe rëndësinë e ndarjes së pushteteve, rëndësinë e njohjes së saktë të formave të qeverisjes, rëndësinë qe ka funksionimi sa më i drejtë i demokracisë në një shoqëri. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi sistemin politik të Shqipërisë, mbi rëndësinë e ndarjes së pushteteve, mbi format e ndryshme të sistemeve të qeverisjes.  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër dhe rubrikën e mendimit kritik.  Detyrë: Nxënësit do të ndahen në tre grupe që do të përfaqësojnë tre pushtetet. Ata do të diskutojnë mbi një ligj të ri në kuvendin shqiptar i cili do të ndryshoje nr e deputetëve nga 140 në 160. Secili grup do të argumentojë qëndrimin pro dhe kundër. A prek ky ligj ndonjë nen të Kushtetutës?  Çfarë rruge mendoni se duhet ndjekur për të bërë ndryshimin? | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Kushtetuta e Shqipërisë | **Lënda:** Qytetari | **Shkalla:** V | **Klasa:** X |
| **Tema mësimore: Parimet kryesore të kushtetutës.** | | **Situata e të nxënit:** Bashkëbisedim dhe punë në grupe.  Mësuesja fton nxënësit të lexojnë parimet themelore të Kushtetutës së Shqipërisë dhe veçanërisht të përqendrohen në nenet 1 dhe 7.  Çfarë kuptojnë nxënësit me këto dy nene, dhe sa të rëndësishme janë ato për jetën politike të vendit | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - përshkruan parimet kryesore të mishëruara në kushtetutën shqiptare.  - diskuton mbi parimet kryesore të kushtetutës.  - argumenton në rëndësinë e mbështetjes në parimet e Kushtetutës për hartimin dhe zbatimin e ligjeve. | | **Fjalët kyçe:** *Parime Kushtetuese, qëndrueshmëri të Kushtetutës, liri dhe të drejta themelore, barazi para ligjit.* | |
| **Burimet:** Teksti mësimor, njohuritë e nxënësve, interneti, enciklopeditë, historia, libri i Kushtetutës | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon fjalorin e duhur përsa i përket temave dhe koncepteve të reja. Fryma e debatit e bën atë më aktiv me shprehi argumentuese dhe në dhënien e konkluzioneve apo vlerësimin e situatave specifike. Këtu nuk ndikojnë vetëm njohuritë e marra në tekst por edhe koncepte të marra nga lëndë si Historia, Filozofia dhe libri i Kushtetutës | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**:Diskutim i njohurive paraprake  Diskutohet situata e dhënë në libër. Nëse një qytetari shqiptar i mohohet e drejta për të themeluar një parti politike me ane të një vendimi gjyqësor, cili parim i Kushtetutës shkelet në këtë rast?  A mund të ketë lidhje shkelja e këtij parimi me llojin e partisë që ky qytetar do të themelojë?  Nxënësit i përgjigjen pyetjeve si:Cilat janë funksionet e Kushtetutës? Çfarë përmban Kushtetuta?  **Hapi i dytë**: Marrëdhënie pyetje-përgjigje  Nxënësit, rikujtojnë: “Kushtetuta ligji themeltar i shtetit dhe garantuese e formës së qeverisjes”dhe këtij koncepti i shtohet dhe “Mbrojtja e lirive dhe të drejtave themelore të qytetarëve.  Kushtetuta përcakton parimet themelore të qeverisjes në bazë të të cilave zhvillohet një shoqëri demokratike. Ajo është ligji më i lartë i shtetit dhe çdo ligj që nuk është në përputhje me kushtetutën është një ligj i pavlefshëm.  Parimet e Kushtetutës janë:  1-Sovraniteti i popullit shqiptar  2-Paqja dhe interesi kombëtar  3-Dinjiteti i njeriut dhe liritë themelore të tij  4-Barazia para ligjit  5-Pluralizmi  6-Ndarja dhe ekuilibrimi i pushteteve  7-Bashkëjetesa fetare  Mësuesja i fokuson nxënësit tek tri veçori të rëndësishme të Kushtetutës si:  1-Pozicioni i Kushtetutës si ligji më i lartë i shtetit  2-Epërsia e saj ndaj ligjeve dhe akteve të tjera  3- Qëndrueshmëria e Kushtetutës  Mësuesja shpjegon se veçoria e tretë e Kushtetutës; qëndrueshmëria, është njësoj kryesore si dy të tjerat, pasi thekson që kushtetuta qëndron më lartë se çdo parti politike.  Mësuesja citon:Kushtetuta ka një kapitull të posaçëm për garantimin e lirive dhe të drejtave themelore të individit. Të gjithë janë të barabartë para ligjit.  Vetëm duke garantuar të drejtat dhe liritë themelore të njeriut, kushtetuta arrin të mbrojë shtetasit nga abuzimi i ndërsjellë dhe institucional. Parimi i barazisë e përforcon akoma më shumë garantimin e lirive dhe të drejtave themelore të individit.  **Hapi i tretë**: Punë në grup. Praktikë e pavarur  Nxënësit do të ndahen në shtatë grupe dhe secili prej tyre do të analizojë parimet e kushtetutës dhe do të argumentojnë lidhjen dhe domosdoshmërinë që kanë këto parime për funksionimin e shtetit ligjor dhe demokratik.  **Metodologjia**  Gjatë orës së mësimit bëhet organizimi i tij: lidhjes së temës me njohuritë e nxënësve, lidhjes së temës me disiplina të tjera, si historia, filozofia, libri i kushtetutës, interneti; për ndërtimin e njohurive të reja, prezantimin e argumenteve dhe demonstrimin konkret të tyre në bazë të njohurive të përftuara.  **Përforcimi i të nxënit**: Nxënësit prezantojnë njohuritë e tyre. Ata diskutojnë mbi rëndësinë e parimeve të kushtetutës si ligji themeltar i shtetit dhe rëndësinë e qëndrueshmërisë dhe parimit të barazisë në garantimin e të drejtave dhe lirive themelore të njeriut. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi parimet e Kushtetutës, garantimin e të drejtave dhe lirive të individit, epërsinë që ka ajo mbi ligjet dhe aktet nënligjore. Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër dhe rubrikën e mendimit kritik.  Detyrë: Nxënësit ndahen në tre grupe dhe secili grup simulon një situatë ku qytetarët janë të lirë të bëjnë diçka, por jo të barabartë gjatë kryerjes së veprimtarive të ndryshme. Situatat do te simulohen në vende të ndryshme si:Shkollë;Administratë publike;Gjykatë.  -Për të shkarkuar Kushtetutën e Shqipërisë, nxënësve iu ofrohet linku në libër dhe gjithashtu të studiojnë leksionin mbi parimet e Kushtetutës | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Kushtetuta e Shqipërisë | **Lënda:** Qytetari | **Shkalla:** V | **Klasa:** X |
| **Tema mësimore: Liria, barazia dhe Kushtetuta** | | **Situata e të nxënit:** Mësuesja fton nxënësit në diskutim për situatën e dhënë në libër. Nxënësit duhet të japin mendimin e tyre nëse shkelet e drejta për edukim e vajzës në situatë?  A duhet ndërhyrja e shtetit?  Nga se mund të marrë ndihmesë ekonomike familja e Elirës? | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:**  - përshkruan raportin ndërmjet lirisë dhe barazisë.  - diskuton mbi ndryshimin ndërmjet barazisë formale dhe reale  - argumenton rëndësinë dhe domosdoshmërinë e përmirësimit të kushtetutës, në përputhje me dinamizmin dhe veçoritë e jetës ekonomike, sociale dhe politike. | | **Fjalët kyçe:** *Barazi reale, barazi formale, dinjitet njerëzor, minimum jetik, kushtetutë e ngurtë , kushtetutë elastike..* | |
| **Burimet:** Teksti mësimor, njohuritë e nxënësve, interneti, enciklopeditë, historia, sociologjia, libri i Kushtetutës | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon frymën e debatit konstruktiv, ndërveprimit dhe pasuron fjalorin me fjalë, koncepte nga njohuritë e marra deri tani duke përfshirë dhe lëndë si Historia, Sociologjia dhe libri i Kushtetutës | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Rrjeti i diskutimit  Identifikimi i problemit  Diskutohet situata e dhënë në libër. Nxënësit i japin përgjigje situatës duke u mbështetur mbi njohuritë që kanë për të drejtat dhe liritë themelore të individit, garantimin e tyre nga kushtetuta, konceptit të barazisë para ligjit nga kapitulli i mëparshëm, duke nxjerrë në pah që është pikërisht kushtetuta që përcakton rregullat e lojës.  **Hapi i dytë**: Vëzhgo –Analizo-Diskuto  Kategorizimi i problemit  Pas diskutimeve të nxënësve, mësuesi rithekson: “Kushtetuta ligji themeltar dhe garantuese e të drejtave dhe lirive themelore të individit.”Por liria absolute nuk ekziston dhe të drejtat kanë kufizime të parashikuara prej ligjit.  Mësuesja sqaron konceptin e Barazisë Formale (barazia para ligjit) dhe konceptin e Barazisë Reale (realizimi i barazisë konkrete para ligjit). Koncepti i barazisë reale ka lidhje të ngushtë me parimin e mbrojtjes e dinjitetit njerëzor i garantuar ne nenin 3 të Kushtetutës së Shqipërisë.  Në Kushtetutë është shtuar dhe koncepti i Shtetit Social-si garantues i dinjitetit njerëzor, i barazisë formale krahas asaj reale. Në bazë të këtij parimi duhet tu garantohet qytetarëve minimumi jetik (ndihma e dhënë nga shteti për të jetuar në rast se qytetari nuk mund ta sigurojë vetë)  Mësuesja thekson se minimumi jetik është i ndryshëm në vende të ndryshme.  Kushtetutat i ndajmë në:  1-Elastike (parashikojnë procedura relativisht të thjeshta për modifikimin e dispozitave të tyre)  2-Të ngurta (parashikojnë procedura të ngurta për modifikime)  Të dyja format e Kushtetutës kanë dispozita që i klasifikojnë të pa modifikueshme dhe të paprekshme , si psh të drejtat dhe liritë themelore të njeriut. Sjellim shembuj të kushtetutave të vendeve te Europës dhe kushtetutën shqiptare.  **Hapi i tretë**: Punë në dyshe. Praktikë e pavarur  Nxënësit nga dy u japin përgjigje me shkrim pyetjeve ne libër. Mësuesja ndjek ecurinë e tyre dhe i ndihmon në raste paqartësish. Klasa ndahet në dy grupe. Grupi i parë merr çështjen e parë të rubrikës veprimtari në grup. Grupi i dytë merr çështjen e dytë dhe secili grup argumenton dhe prezanton idetë e tij në lidhje me çështjen përkatëse.  **Metodologjia**  Gjatë orës së mësimit bëhet organizimi i tij: lidhjes së temës me njohuritë e nxënësve, lidhjes së temës me disiplina të tjera, si historia, sociologjia, libri i kushtetutës, interneti; për ndërtimin e njohurive të reja, prezantimin e argumenteve dhe demonstrimin konkret të tyre në bazë të njohurive të përftuara.  **Përforcimi i të nxënit**: Nxënësit prezantojnë rezultatet e tyre. Ata diskutojnë mbi rëndësinë e kushtetutës si ligji themeltar i shtetit dhe rëndësinë që ajo ka në jetën politike sociale të tij si garantuese e të drejtave dhe lirive themelore, të barazisë formale dhe reale, si garantuese e pacënueshmërisë dhe paprekshmërisë së tyre. Gjithashtu nxënësit diskutojnë mbi dy tipet e Kushtetutës: Kushtetutë e ngurtë dhe Kushtetutë elastike. | | | |
| **Vlerësimi**: Mësimi quhet i arrirë kur nxënësi mund t’i përgjigjet pyetjeve konkrete mbi rëndësinë e kushtetutës si ligji më i lartë i vendit, si themeli i shtetit dhe garantuesja e paprekshmërisë dhe pacënueshmërisë së të drejtave dhe lirive themelore të individit  Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |
| **Detyra**: Në fund të orës nxënësit do të punojnë ushtrimet në libër  Detyrë: Nxënësit do të ndahen në grupe dhe do të diskutojnë dhe do të listojnë argumentet se cdo të thotë të mos sigurosh jetesën tënde dhe të familjes.  Jepni shembuj nga jeta reale.  Gjithashtu ata do të prezantojnë zgjidhjet e mundshme në plan individual, në plan pushteti lokal në plan shtetëror | | | |

**Dt.­\_\_\_.\_\_\_\_.\_\_\_\_\_**

|  |  |  |  |
| --- | --- | --- | --- |
| **Fusha:** Kushtetuta e Shqipërisë | **Lënda:** Qytetari | **Shkalla:** V | **Klasa:** X |
| **Tema mësimore: Veprimtari praktike nr1** | | **Situata e të nxënit:** Bashkëbisedim dhe punë në grupe.  Mësuesja fton nxënësit të zhvillojnë veprimtaritë si vijojnë në libër | |
| **Rezultatet e të nxënit të kompetencave qytetare sipas temës mësimore:**  **Nxënësi/ja në fund të orës së mësimit:** | | **Fjalët kyçe:***.* | |
| **Burimet:** Teksti mësimor, njohuritë e nxënësve, interneti, enciklopeditë, historia, filozofia, socologjia, libri i Kushtetutës | | **Lidhja me fushat e tjera ose me temat ndërkurrikulare:** Gjuha dhe komunikimi. Nxënësi zhvillon frymën e debatit konstruktiv, ndërveprimit dhe pasuron fjalorin me fjalë, koncepte nga njohuritë e marra deri tani duke përfshirë dhe lëndë si Historia, Filozofia Sociologjia dhe libri i Kushtetutës | |
| **Metodologjia dhe veprimtaritë e nxënësve** | | | |
| **Situata e të vepruarit**  **Hapi i parë**: Rrjeti i diskutimit  1-Bisedë me një jurist, avokat apo gjykatës  2-Nxënësit ndahen në dy grupe dhe secili zhvillojnë veprimtarinë përkatëse  **Hapi i dytë**: Seanca gjyqësore  Nxënësit përforcojnë një seancë gjyqësore.  **Hapi i tretë**: Punë në grup.  Dhënia e konkluzioneve  **Metodologjia**  Gjatë orës së mësimit bëhet organizimi i tij : lidhjes së temës me njohuritë e nxënësve, lidhjes së temës me disiplina të tjera, si historia, filozofia, libri i kushtetutës, interneti; për ndërtimin e njohurive të reja, prezantimin e argumenteve dhe demonstrimin konkret të tyre në bazë të njohurive të përftuara.  **Përforcimi i të nxënit**: Nxënësit prezantojnë njohuritë e tyre. Ata diskutojnë mbi rëndësinë e kushtetutës si ligji themeltar i shtetit dhe rëndësinë e ndarjes së pushteteve, rëndësinë e njohjes së saktë të formave të qeverisjes, rëndësinë qe ka funksionimi sa më i drejtë i demokracisë në një shoqëri rëndësia e mbrojtjes dhe garantimit të të drejtave dhe lirive themelore etj | | | |
| **Vlerësimi**: Mësimi quhet i arrirë kur nxënësi kupton funksionimin e ndarjes së pushteteve, parimeve të kushtetutës, rëndësinë e saj në organizimin shtetëror. Vlerësimi që mund të përdoret nga mësuesja:   1. vlerësim formues 2. vetëvlerësimi 3. vlerësim me anë të portofolit | | | |

**Test për tematikën 2: Kushtetuta**

1. Kushtetuta:

a-është ligji themeltar i shtetit

b-garanton formën e shtetit

c-garanton të drejtat dhe liritë themelore të individit

d-të gjitha më sipër

1. Referendumi

a-formë e shprehjes së mendimit të popullit për një çështje të veçantë

b-burim ligjor

c-ligj që ndryshon me kalimin e kohës

d-shtojcë që përmban një ndryshim ligjor

1. Pushteti ligjvënës ka të bëjë me:

a-qeverinë

b-parlamentin

c-gjykatën kushtetuese

d-partitë politike

1. Listoni disa nga parimet e kushtetutës
2. Përshkruani dallimin ndërmjet kushtetutave elastike dhe kushtetutave të ngurta
3. Çfarë përfaqëson gjykata Kushtetuese